CELEX: 22005D0482
Language: mt
Date: 2005-05-25 00:00:00
Title: Deċiżjoni Nru 1/2005 tal-Kunsill ta’ l-Assoċjazzjoni UE-Rumanija tal- 25 ta' Mejju 2005 dwar il-parteċipazzjoni tar-Rumanija fis-sistema Komunitarja għall-iskambju rapidu ta' informazzjoni dwar il-perikli maħluqa mill-użu ta' prodotti għall-konsumatur (is-sistema RAPEX) taħt id-Direttiva 2001/95/KE tal-Parlament Ewropew u tal-Kunsill tat- 3 ta’ Diċembru 2001 dwar is-sigurtà ġenerali tal-prodotti

Avviż Legali Importanti

|

22005D0482

Deċiżjoni Nru 1/2005 tal-Kunsill ta’ l-Assoċjazzjoni UE-Rumanija tal- 25 ta' Mejju 2005 dwar il-parteċipazzjoni tar-Rumanija fis-sistema Komunitarja għall-iskambju rapidu ta' informazzjoni dwar il-perikli maħluqa mill-użu ta' prodotti għall-konsumatur (is-sistema RAPEX) taħt id-Direttiva 2001/95/KE tal-Parlament Ewropew u tal-Kunsill tat- 3 ta’ Diċembru 2001 dwar is-sigurtà ġenerali tal-prodotti  

Official Journal L 173 , 06/07/2005 P. 0012 - 0013 Official Journal L 164 , 16/06/2006 P. 0220 - 0221

		Deċiżjoni Nru 1/2005 tal-Kunsill ta’ l-Assoċjazzjoni UE-Rumanijatal- 25 ta' Mejju 2005dwar il-parteċipazzjoni tar-Rumanija fis-sistema Komunitarja għall-iskambju rapidu ta' informazzjoni dwar il-perikli maħluqa mill-użu ta' prodotti għall-konsumatur (is-sistema RAPEX) taħt id-Direttiva 2001/95/KE tal-Parlament Ewropew u tal-Kunsill tat- 3 ta’ Diċembru 2001 dwar is-sigurtà ġenerali tal-prodotti(2005/482/KE)IL-KUNSILL TA’ L-ASSOĊJAZZJONI,Wara li kkunsidra il-Ftehim Ewropew bejn il-Komunitajiet Ewropej u l-Istati Membri tagħhom, fuq naħa, u r-Rumanija, fuq l-oħra, iffirmat fi Brussel fl- 1 ta’ Frar 1993, u b’mod partikolari l-Artikolu 93 tiegħu,Wara li kkunsidra d-Direttiva 2001/95/KE [1] u b’mod partikolari l-Artikolu 12 tagħha,Wara li kkunsidra l-ittra bid-data ta' l- 10 ta' Novembru 2003, indirizzata mill-Missjoni tar-Rumanija għall-Komunitajiet Ewropej lid-Direttur-Ġenerali għas-Saħħa u l-Ħarsien tal-Konsumatur li talbet lill-Kummissjoni tibda l-proċeduri sabiex jingħata lir-Rumanija aċċess għas-sistema RAPEX,Billi:(1) L-Artikolu 93 tal-Ftehim Ewropew jistabbilixxi li l-Partijiet għandhom jikkoperaw bil-għan li jilħqu kompatibbiltà sħiħa tas-sistemi tal-ħarsien tal-konsumatur fir-Rumanija u fil-Komunità. Għal dan il-għan, il-koperazzjoni għandha tinkludi, fost affarijiet oħra u fil-limiti tal-possibilitajiet attwali, l-iskambju ta’ informazzjoni u l-aċċess għad-databases tal-Komunità.(2) L-Artikolu 12(4) tad-Direttiva 2001/95/KE jistabbilixxi li l-aċċess għar-RAPEX għandu jkun miftuħ għall-pajjiżi applikanti, fil-qafas tal-ftehim bejn il-Komunità u dawk il-pajjiżi, skond l-arranġamenti definiti f’dan il-ftehim. Kull ftehim ta’ din ix-xorta għandu jkun ibbażat fuq ir-reċiproċità u jinkludi dispożizzjonijiet dwar il-kunfidenzjalità li jikkorrispondu ma’ dawk applikabbli fil-Komunità.(3) L-Anness II tad-Direttiva 2001/95/KE jistabbilixxi l-proċeduri għall-applikazzjoni tar-RAPEX u l-Linji Gwidi għan-notifika.(4) Il-Kummissjoni adottat linji gwida għat-tmexxija tar-RAPEX, kif meħtieġ skond il- punt 8 ta’ l-ANNESS II tad-Direttiva fid- 29 ta' April 2004 [2].(5) Ir-Rumanija ħadet sehem attiv, sa mill-bidu tagħha f'Mejju 1999, fis-sistema TRAPEX (Sistema transitorja għall-skambju rapidu ta' informazzjoni) li tirrepeti l-attivitajiet tar-RAPEX għall-pajjiżi applikanti,IDDEĊIEDA KIF ĠEJ:Artikolu 1Ir-Rumanija għandha tieħu sehem fis-sistema RAPEX bl-istess drittijiet u obbligi bħall-membri attwali, skond id-dispożizzjonijiet relevanti tad-Direttiva 2001/95/KE u l-linji gwida tar-RAPEX.Artikolu 2Ir-Rumanija għandha tapplika l-istess prinċipji ta’ kunfidenzjalità bħal dawk applikati mill-membri l-oħra tar-RAPEX.Artikolu 3B’koperazzjoni mas-servizzi tal-Kummissjoni, ir-Rumanija għandha tagħmel l-arranġamenti prattiċi meħtieġa sabiex tiżgura li tinsab f’pożizzjoni li tikkonforma b'mod sħiħ mar-rekwiżiti stabbiliti fid- Direttiva 2001/95/KE u l-proċeduri nklużi fil-linji gwida tar-RAPEX.Il-Kummissjoni b’mod partikolari għandha tipprovdi t-taħriġ inizzjali għall-uffiċjali Rumeni fl-użu ta’ l-applikazzjoni tar-RAPEX.Artikolu 4Kwalunkwe problemi li jinqalgħu mill-applikazzjoni ta’ din id-Deċiżjoni għandhom jiġu solvuti permezz ta’ kuntatt dirett bejn is-servizzi tal-Kummissjoni u l-awtoritajiet tar-Rumanija fil-kuntest tar-RAPEX. Kull meta dan ma jwassalx għal soluzzjoni aċċettabbli għaż-żewġ naħat, għandu jsir bdil ta' fehmiet fil-Kunsill ta’ l-Assoċjazzjoni fuq talba ta’ parti waħda fi żmien tliet xhur minn meta tkun saret it-talba.Wara dan il-bdil ta’ fehmiet, jew wara li jiskadi l-perjodu msemmi fis-subparagrafu ta' hawn fuq, il-Kunsill ta' l-Assoċjazzjoni jista' jagħmel ir-rakkomandazzjonijiet xierqa biex dawn il-problemi jiġu solvuti.Dawn il-proċeduri fil-Kunsill ta’ l-Assoċjazzjoni huma mingħajr preġudizzju għal kull azzjoni taħt il-liġijiet għall-ħarsien tal-konsumatur rispettivi li hemm fis-seħħ fit-territorju tal-Partijiet.Artikolu 5Din id-Deċiżjoni għandha tidħol fis-seħħ fil-jum li fih tkun ġiet adottata.Magħmul fi Brussel, 25 ta' Mejju 2005.Għall-Kunsill ta' l-AssoċjazzjoniIl-PresidentJ. Asselborn[1] ĠU L 11, tal-15.1.2002, p. 4.[2] ĠU L 151, tal-30.4.2004, p. 86, kif ikkoreġut fil-ĠU L 208, ta’ l-10.6.2004, p. 73.--------------------------------------------------